ΓΡΑΠΤΗ ΕΡΩΤΗΣΗ E-0534/00

υποβολή: Raffaele Costa (PPE-DE) προς την Επιτροπή

(28 Φεβρουαρίου 2000)

Θέμα: Τελωνείο 2000 (1996-2000)

Μπορεί η Επιτροπή να γνωστοποιήσει σε ποιες περιφερειακές και/ή εθνικές διοικήσεις και σε ποιες οργανώσεις (δημόσιες ή ιδιωτικές) αποδόθηκαν ποσά ή συνεισφορές (με πληρωμές ήδη πραγματοποιηθείσες ή όχι) και σε ποιο ύψος, σχετικά με τις μεμονωμένες ενέργειες που προβλέπει το πρόγραμμα Τελωνείο 2000 (1996-2000) (προϋπολογισμός 50 εκ. ECU που ισοδυναμούν με 97 περίπου δισ. LIT) οι οποίεςλοποιήθηκαν στην Ιταλία και τα άλλα κράτη μέλη;

Έχει επαληθευθεί ο ουσιαστικός προορισμός των ποσών και το αίσιο πέρας των πρωτοβουλιών;

Απάντηση του κ. Bolkestein εξ ονόματος της Επιτροπής

(28 Απριλίου 2000)

Το πρόγραμμα Τελωνεία 2002 (που θεσπίστηκε με την απόφαση αριθ. 105/2000/ΕΚ του Κοινοβουλίου και του Συμβουλίου της 17ης Δεκεμβρίου 1999(1)), το οποίο αντικαθιστά το πρόγραμμα Τελωνεία 2000, αποσκοπεί στο να ενθαρρύνει και να διευκολύνει τη συνεργασία μεταξύ των τελωνειακών διοικήσεων της Κοινότητας και της Επιτροπής, εξασφαλίζοντας με τον τρόπο αυτό ότι η λειτουργία των τελωνείων ανταποκρίνεται στις ανάγκες της εσωτερικής αγοράς.

Το πρόγραμμα διαχειρίζεται η Επιτροπή, με βάση ένα ενιαίο σύνολο δημοσιονομικών και οργανωτικών κανόνων. Δεν έχουν διατεθεί ποσά ή πιστώσεις σε εθνικούς διοικητικούς φορείς, επαγγελματικές ενώσεις ούτε σε άλλους δημόσιους ή ιδιωτικούς φορείς. Οι συμμετέχοντες στο πρόγραμμα είναι οι εθνικές τελωνειακές διοικήσεις των κρατών μελών σε εταιρική σχέση με την Επιτροπή. Όλες οι πληρωμές γίνονται από την Επιτροπή, ενώ τα τοπικά έξοδα επιστρέφονται μέσω των αρμοδίωνπηρεσιών των διοικήσεων των κρατών μελών.

Οι δαπάνες που πραγματοποιούνται στο πλαίσιο του προγράμματος Τελωνεία 2000 διακρίνονται σε δύο κύριες κατηγορίες. Η πρώτη είναι η κατηγορία των κοινών δράσεων οι οποίες περιλαμβάνουν σεμινάρια, ανταλλαγές και ομάδες εργασίας, που προορίζονται για δημοσίουςπαλλήλους και εμπειρογνώμονες των εν λόγω διοικήσεων. Το κόστος συμμετοχής τους στις δράσεις αυτές καλύπτεται από την Κοινότητα και η σχετική δαπάνη αναμένεται να ανέλθει σε 6 περίπου εκατ. ευρώ το 2000. Η δεύτερη κατηγορία καλύπτει τα συστήματα ανταλλαγής πληροφοριών, τα εγχειρίδια και τους διάφορους οδηγούς καθώς και δράσεις κοινής κατάρτισης, το μεγαλύτερο μέρος των οποίων αντιπροσωπεύουν οι δραστηριότητες που έχουν σχέση με την τεχνολογία των πληροφοριών (περίπου 2/3 του ετήσιου προϋπολογισμού). Τις δραστηριότητες στον τομέα της τεχνολογίας των πληροφοριών αναλαμβάνουν συχνά εξωτερικοίπεργολάβοιπό την εποπτεία της Επιτροπής. Οι σχετικές συμβάσεις ανατίθενται στις εταιρείες αυτές σύμφωνα με τους ισχύοντες κανόνες για τις δημόσιες συμβάσεις. Οι δαπάνες για τις δράσεις αυτές αναμένεται ότι θα ανέλθουν σε 19 περίπου εκατ. ευρώ το 2000.

Όλες οι δραστηριότητες οι οποίες προβλέπονται στο πλαίσιο του προγράμματος Τελωνεία 2002 πρέπει να προωθούν τους κοινοτικούς στόχους και να ευνοούν την εσωτερική αγορά. Η διαχείριση των δράσεων αυτών βασίζεται στην ex-ante αιτιολόγηση και εν συνεχεία στην ex-post αξιολόγηση της Επιτροπής" τα κράτη μέλη γνωμοδοτούν μέσω των αρμοδίων επιτροπών ενώ παράλληλαποχρεούνται να τηρούν τα σχετικά στοιχεία και δικαιολογητικά έγγραφα που αφορούν τη διαχείριση των ποσών που τους χορηγούνται για μια πενταετή περίοδο, κατά τη διάρκεια της οποίας η Επιτροπή μπορεί να διενεργεί ελέγχους προκειμένου να εξακριβώσει την καταλληλότητα της διαχείρισης των εν λόγω ποσών (εξαμηνιαίες και ετήσιες χρηματοοικονομικές εκθέσεις, εκθέσεις για συγκεκριμένες δραστηριότητες, εκθέσεις αξιολόγησης κ.λπ.).

Η Επιτροπή, σύμφωνα με την απόφαση για τα Τελωνεία 2002, θαποβάλει ανακοίνωση προς το Κοινοβούλιο και το Συμβούλιο, το αργότερο μέχρι την 30 Δεκεμβρίου 2001, η οποία θα παρέχει μια ενδιάμεση αξιολόγηση, με βάση τις ενδιάμεσες εκθέσεις των κρατών μελών, καθώς και λεπτομερείς πληροφορίες σχετικά με τις δραστηριότητες του προγράμματος.

(1) ΕΕ L 13 της 19.1.2000.